बेन डकेट 98 पर आउट; ऑस्ट्रेलिया ने 416 रन बनाए, स्मिथ का शतक
द एशेज सीरीज का दूसरे टेस्ट लंदन के लॉर्ड्स मैदान पर खेला जा रहा है। एशेज सीरीज के दूसरे टेस्ट के दूसरे दिन गुरुवार को ऑस्ट्रेलिया पहली इनिंग्स में 416 रन पर ऑलआउट हो गई। स्टीव स्मिथ ने 110 रन की शानदार पारी खेली। दूसरेEngland vs Australia 2nd Test Day 2 Score marnus Labuschagne Steve Smith Anderson
द एशेज सीरीज का दूसर टेस्ट लंदन के लॉर्ड्स मैदान पर खेला जा रहा है। गुरुवार को मुकाबले के दूसरे दिन ऑस्ट्रेलियाई टीम पहली पारी में 416 रन पर ऑल आउट हो गई। दिन का खेल समाप्त होने तक इंग्लैंड ने चार विकेट 278 रन बना लिए। हैरी ब्रुक 45 और कप्तान बेन स्टोक्स 17 रन पर नाबाद रहे।
ऑस्ट्रेलिया टीम ने दूसरे दिन 339/5 के स्कोर से आगे खेलना शुरू किया और 416 रन बनाकर ऑल आउट हो गई। स्टीव स्मिथ ने 110 रन की शानदार पारी खेली।
सेंचुरी चूके डकेट, क्रॉले-पॉप अर्धशतक नहीं बना सके
ऑस्ट्रेलिया के ऑल आउट होने के बाद जैक क्रॉले और बेन डकेट ने इंग्लैंड को शानदार शुरुआत दिलाई। दोनों ने 91 रनों की ओपनिंग साझेदारी की। डकेट शतक बनाने से चूक गए, वह 98 रन बनाकर आउट हो गए। डकेट को जोश हैजलवुड ने डेविड वार्नर के हाथों कैच कराया। साथ ही जैक क्रॉले 48 और ओली पॉप 42 रन बनाकर पवेलियन लौटे।
इंग्लैंड का बैजबॉल रुख जारी
इंग्लिश टीम ने दूसरे टेस्ट में भी बैजबॉल रुख अपनाया और 61 ओवर में ही 4 विकेट पर 278 रन बना लिए। टीम 4.56 के रन रेट के स्कोर कर रही है। हालांकि, टीम अब भी पहली पारी 138 रन पीछे है। हैरी ब्रुक (45) और कप्तान बेन स्टोक्स (17) तीसरे दिन इंग्लैंड की पारी आगे बढ़ाएंगे।
कंगारू टीम की ओर से मिचेल स्टार्क, जोश हैजलवुड, नाथन लायन और कैमरून ग्रीन को एक-एक विकेट मिला।
दूसरे दिन 77 रन ही बना सका ऑस्ट्रेलिया 
दूसरे दिन ऑस्ट्रेलिया ने 339/5 के स्कोर से आगे खेलना शुरू किया। स्मिथ ने 85 और एलेक्स कैरी 11 रन से अपनी पारी आगे बढ़ाई। कैरी 22 रन बनाकर ही आउट हो गए। उनके बाद मिचेल स्टार्क भी पहले 20 मिनट में ही आउट हो गए। स्मिथ उस समय 97 रन पर थे, उन्होंने जेम्स एंडरसन के बॉल पर चौका लगाया और अपना शतक पूरा किया।
स्मिथ का 32वां टेस्ट शतक
स्मिथ ने अपने टेस्ट करियर का 32वां और इंग्लैंड के खिलाफ 12वां टेस्ट शतक लगाया। एशेज में सबसे ज्यादा रन बनाने वाले ऑस्ट्रेलियाई बल्लेबाजों में वह चौथे नंबर पर पहुंच गए। उनके नाम 3,173 रन हैं। उनसे ज्यादा रन सिर्फ डॉन ब्रेडमैन, जैक हॉब्स और एलन बॉर्डर ने बनाए हैं।
रॉबिन्सन और टंग ने तीन-तीन विकेट झटके
स्मिथ 110 रन बनाकर जोश टंग की गेंद पर गली पोजिशन में डकेट को कैच दे बैठे। उन्होंने 184 गेंद की पारी में 15 चौके लगाए। इंग्लैंड की ओर से ओली रॉबिन्सन और जोश टंग को तीन-तीन विकेट मिले। जो रुट ने दो विकेट झटके। वहीं स्टुअर्ट ब्रॉड और जेम्स एंडरसन ने एक-एक विकेट लिया।
पहले दिन का खेल...
द एशेज सीरीज में बुधवार को दूसरे टेस्ट के पहले दिन ऑस्ट्रेलिया ने 5 विकेट पर 339 रन बनाए। स्टंप्स के बाद स्टीव स्मिथ 85 रन और विकेट कीपर एलेक्स कैरी 11 रन बनाकर नॉटआउट लौटे। इंग्लैंड ने टॉस जीतकर गेंदबाजी चुनी, लेकिन ऑस्ट्रेलियाई बैटर्स ने पहले दिन का फायदा उठाया। स्मिथ के अलावा ओपनर डेविड वार्नर ने 66 और ट्रेविस हेड ने 77 रन बनाए। पढ़े पूरी मैच रिपोर्ट...